
31 ΙΑΝΟΥΑΡΙΟΥ 1990 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

28. Προσαρμογή διατάξεων της νομοθεσίας της σχετικής με το 

πλήρες μέρισμα των μονίμων υπαλλήλων του Μετοχικού Τα¬ 
μείου Ναυτικού, προς το βαθμολογικό καθεστώς του Ν. 
1586/1986 (Α’ 37) βάσει των διατάξεων του ΚΝ 5481/ 
1932 «Περί Μετοχικού Ταμείου Ναυτικού (ΜΤΝ) Α’ 387 1 

29. Συγκρότηση Ερανικής Επιτροπής για την αναδάσωση της ΑΤ¬ 

ΤΙΚΗΣ ..2 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Τροποποίηση της 156/19.12.1989 πράξης του Υπουργικού Συμ¬ 
βουλίου «Σύσταση Επιτροπής Υπουργών για τον έλεγχο των 
διορισμών στο Δημόσιο και τον ευρύτερο Δημόσιο Τομέα και 
την αξιοποίηση του υπάρχοντος υπαλληλικού προσωπικού»· 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 28 
Προσαρμογή διατάξεων της νομοθεσίας της σχετικής με το πλήρες μέ¬ 
ρισμα των μονίμων υπαλλήλων του Μετοχικού Ταμείου Ναυτικού, 
προς το βαθμολογικό καθεστώς του Ν. 1586/1986 (Α’ 37) βάσει 
των διατάξεων του ΚΝ 5481/1932 «Περί Μετοχικού Ταμείου 
Ναυτικού (ΜΤΝ) Α’ 387. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τη διάταξη της παρ. 2 του άρθρου 16 Ν. 1586/1986 «Βαθμολο¬ 
γική διάρθρωση των θέσεων του Δημοσίου, νομικών προσώπων Δημο¬ 
σίου Δικαίου και των Οργανισμών Τοπικής Αυτοδιοίκησης και άλλες 
Διατάξεις (Α’ 37). 

β. Τη διάταξη του άρθρου 127 του ΚΝ 5481/1932 «Περί κωδικο- 
ποιήσεως Νόμων» Περί Μετοχικού Ταμείου Πολεμικού Ναυτικού (Α’ 
387 ). 

γ. Τη με αριθμ. 51/1.12.88 απόφαση του Διοικητικού Συμβουλίου 
Μετοχικού Ταμείου Ναυτικού. 

δ. Τη με αριθμ. 673/4.10.1989 γνωμοδότηση του Συμβουλίου της 
Επικράτειας, μετά από πρόταση του Υπουργού Προεδρίας της Κυβέρ¬ 
νησης και του Υπουργού Εθνικής Άμυνας, αποφασίζουμε: 

Άρθρο 1 

Η παράγραφος 1 του άρθρου 2 του ΑΝ 958/1946 (Α 53) η οποία 
αφορά το άρθρο 52 του ΑΝ 1005/1937 αντικαθίσταται ως εξής: 

«Το Μόνιμο Πολιτικό Προσωπικό του Ταμείου, ως προς τα δικαιώ¬ 
ματα λήψεως μερίσματος εκ του Ταμείου, σύμφωνα με το άρθρο 126 
του κωδικοποιημένου νόμου 5481/1932 «Περί Μετοχικού Ταμείου 


Βασιλικού Ναυτικού» (ΜΤΒΝ) έχει την εξής αντιστοιχία: 

α. Υπάλληλοι με βαθμό Α’ και χρόνια υπηρεσίας 21 και άνω: Πλω- 
τάρχη. 

β. Υπάλληλοι με βαθμό Α’ & χρόνια υπηρεσίας 17 έως 21: Υπο¬ 
πλοιάρχου. 

γ. Υπάλληλοι με βαθμό Β’ & χρόνια υπηρεσίας 14 έως 17: Ανθυπο¬ 
πλοιάρχου. 

6. Υπάλληλοι με βαθμό Β’ & χρόνια υπηρεσίας 9 έως 14: Σημαιοφό¬ 
ρου. 

ε. Υπάλληλοι με βαθμό Γ & χρόνια υπηρεσίας 1 έως 9: Ανθυπασπι- 
στή. 

Άρθρο '2 

Η ισχύς του παρόντος Προεδρικού Διατάγματος αρχίζει από την ημε¬ 
ρομηνία που ίσχυσε ο Ν. 1586/1986. 

Στον Υπουργό Εθνικής Άμυνας, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 26 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΝΙΚΟΛΑΟΣ ΘΕΜΕΛΗΣ ΤΖΑΝΗΣ ΤΖΑΝΝΕΤΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 29 
Συγκρότηση Ερανικής Επιτροπής για την αναδάσωση της ΑΤΤΙ¬ 
ΚΗΣ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 122-125 του Αστικού Κώδικα. 

β) Του Ν. 5101/1931 «Περί ενεργείας εράνων και λαχειοφόρων ή 
φιλανθρωπικών αγορών» (Α. 238). 

2. Την αριθ. 9022 πράξη συστάσεως ερανικής επιτροπής της Συμβο¬ 
λαιογράφου Αθήνας Μαριάνθης συζ. Ματθαίου Ασημακοπούλου με 
σκοπό την συλλογή χρημάτων ή άλλων αντικειμένων δι’ εράνων, εορ¬ 
τών ή άλλων παρομοίων μέσων για την πραγματοποίηση της αναδάσω¬ 
σης του Νομού Αττικής και ιδιώς των περιοχών εκείνων όπου τα δάση 
καταστράφηκαν εξαιτίας πυρκαΐάς. 

Με πρόταση των Υπουργών Γεωργίας και Υγείας, Πρόνοιας και 
Κοιν. Ασφαλίσεων, αποφασίζουμε: 

Άρθρο μόνο 

1. Συγκροτούμε Ερανική Επιτροπή αποτελουμένη από τους: 

α) Αριστείδη Ιωάννου Αλαφούζο Πρόεδρο του ΔΣ της «ΚΑΘΗΜΕΡΙ¬ 
ΝΗΣ Α.Ε.». 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β) Μίκη Γεωργίου Θεοδωράκη, συνθέτη. 

γ) Στέφανο Αλεξάνδρου Μόνο, βουλευτή. 

δ) Ανδρονίκη συζ. Αγγέλου Γουλανδρή, Πρόεδρο του Μουσείου Γου- 
λανδρή. 

ε) Ιωάννη Παύλου Μαρίνο, Δημοσιογράφο. 

στ) Νικόλαο Γρηγορίου Δήμου, Συγγραφέα. 

ζ) Μιχαήλ Όθωνα Μοδινό, Οικολόγο και εκδότη περιοδικού «Νέα 
Οικολογία». 

η) Βασίλειο Αναστασίου Χαρίση, Πρόεδρο του Οργανισμού Αθήνας. 

θ) Κωνσταντίνο Γεωργίου Σημίτη Υπουργό. 

Στην Επιτροπή συμμετέχει χωρίς ψήφο και δασολόγος δημόσιος 
Υπάλληλος που ορίζεται με απόφαση του Υπουργού Γεωργίας, ως Τε¬ 
χνικός Σύμβουλος. 

2. Εδρα της Επιτροπής ορίζεται ο Δήμος Αθηναίων, διάρκεια δε αυ- 
τής μέχρι της 31ης Δεκεμβρίου 1994. 

3. Σκοπός της Επιτροπής ιέναι η συλλογή χρημάτων ή άλλων αντι¬ 
κειμένων με εράνους, γιορτές, ή άλλα παρόμοια μέσα σε όλη την Επι¬ 
κράτεια για την πραγματοποίηση της αναδάσωσης του Νομού Αττικής 
και ιδίως των περιοχών εκείνων που τα δάση καταστράφηκαν εξαιτίας 
πυρκαϊάς. 

4. Η Ερανική Επιτροπή εκλέγει μεταξύ των μελών της τον Πρόεδρο, 
Αντιπρόεδρο - Διευθύνοντα Σύμβουλο, Γραμματέα και Ταμία. 

Ο Πρόεδρος εκπροσωπεί την Επιτροπή σε κάθε δικαστική και εξώ- 
δικη πράξη. Σε περίπτωση κωλύματος αναπληρώνεται από τον Αντι¬ 
πρόεδρο. 

Ο Πρόεδρος συγκαλεί την Επιτροπή σε συνεδρίαση μια τουλάχιστον 
φορά κάθε δύο μήνες, ειδοποιώντας έγκαιρα τα μέλη της για τον τόπο, 
ημερομηνία και τα θέματα της συνεδρίασης. 

Οι αποφάσεις της Επιτροπής λαμβάνονται κατά πλειοψηφία και σε 
περίπτωση ισοψηφίας, επικρατεί η γνώμη του Προέδρου. 

Ο Γραμματέας τηρεί τα Πρακτικά και προετοιμάζει την αλληλογρα¬ 
φία της Επιτροπής. 

Ο Ταμίας φροντίζει η ιά την τήρηση των λογιστικών βιβλίων της Επι¬ 
τροπής και για την κατάθεση των χρημάτων σε έντοκο λογαριασμό επ’ 
ονόματι της Ερανικής Επιτροπής στην Εθνική Τράπεζα της Ελλάδος. 

Από το προϊόν των εισπράξεων της Ερανικής Επιτροπής καλύπτονται 
οι αναγκαίες λειτουργικές δαπάνες της Επιτροπής. 

Οι τρέχουσες δαπάνες της Επιτροπής αποφασίζονται από τον Πρόε¬ 
δρο. 

Οι δαπάνες για την ελΐτέλεση του έργου της αναδάσωσης αποφασίζο- 
νται από την Επιτροπή. 

Η εκτέλεση εργασιών (αναδάσωσης στο Νομό Αττικής ανατίθεται με 
απόφαση της Ερανικής Επιτροπής είτε στη Διεύθυνση Αναδασώσεων 
Αττικής του Υπουργείου Γεωργίας, είτε και σε τρίτους και θα τελεί υπό 


την εποπτεία της Ερανικής Επιτροπής. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διτάγματος. 

Αθήνα, 26 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

οι υπουργοί 

ΓΕΩΡΓΙΑΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΣΤ. ΔΗΜΑΣ Γ. ΜΕΡΙΚΑΣ 

- ♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΛΙΟΥ 


(3) 

Πράξη 13 της 25 Ιανουάριου 1990 
Τροποποίηση της 156/19.12.1989 πράξης του Υπουργικού Συμβου¬ 
λίου «Σύσταση Επιτροπής Υπουργών για τον έλεγχο των διορισμών 
στο Δημόσιο και τον ευρύτερο Δημόσιο Τομέα και την αξιοποίηση 
του υπάρχοντος υπαλληλικού προσωπικού*. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις των άρθρων: α) 8 παρ. γ του Ν. 1558/85 «Κυβέρ¬ 
νηση και Κυβερνητικά Όργανα» (ΕτΚ Α 137) και β) 16 του Ν. 
1232/82 «Επαναφορά σε ισχύ τροποποίηση και συμπλήρωση των δια¬ 
τάξεων του Ν.Δ. 4352/64 και άλλες διατάξεις» (ΕτΚ Α 137). 

2. Την αριθ. 156/19.12.1989 πράξη του «Σύσταση Επιτροπής 
Υπουργών για τον έλεγχο των διορισμών στο Δημόσιο και τον ευρύτερο 
Δημόσιο Τομέα και την αξιοποίηση του υπάρχοντος υπαλληλικού προ¬ 
σωπικού». 


3. Τη σχετική πρόταση του Πρωθυπουργού, αποφασίζει: 

Την τροποποίηση της 156/19.12.1989 πράξης του και ορίζει 
όπως, στην Επιτροπή Υπουργών που προβλέπεται στην παρ. 5 αυτής 
πράξης, συμμετέχει, στο εξής, ως μέλος ο Υπουργός Περιβάλλοντος, 
Χωροταξίας και Δημοσίων Έργων, αντί του Αναπληρωτή Υπουργού 
Εθνικής Οικονομίας. 


Η πράξη αυτή να δημοσιευθεί στην Εφημερίδα της Κυβερνήσεως. 


Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


